hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2015. április 27. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló – 2015. április 27.
Már szervezik a „kritikus tömeget”
Nem lesznek pártzászlók a május elsejei szakszervezeti demonstráción, amelynek szervezése már tart, az internetes mozgósítás pedig a héten indul el – mondta lapunknak Kordás László, a Magyar Szakszervezeti Szövetség elnöke. A rendőrségi bejelentés tízezres tömegről szól.
Hatékonyabbá kell tenni a szakszervezeti érdekképviseletet a MaSzSz elnöke szerint
Hatékonyabbá kell tenni a szakszervezeti érdekképviseletet – jelentette ki Kordás László, a Magyar Szakszervezeti Szövetség (MaSzSz) elnöke a szövetség Borsod-Abaúj-Zemplén megyei képviseletének sajtótájékoztatóján pénteken, Miskolcon.
Egyre olcsóbban dolgozik a magyar
A válság évei alatt csökkent az euróban kifejezett munkaerőköltség Magyarországon. Ez rajtunk kívül csak Cipruson és Görögországban fordult elő, ám míg ott a bérek esése, addig nálunk elsősorban a forint gyengülése járult hozzá ehhez a folyamathoz.
Kiderült – ennyivel nő a fizetése az szja-csökkentéssel
A külföldi tulajdonossal rendelkező cégek dolgozói járnak a legjobban a 15 százalékos szja-adókulccsal – derül ki az Opten céginformációs szolgáltató elemzéséből. „Mintegy 65 milliárd forint többletjövedelmet jelent majd a versenyszektor dolgozóinak az új adókulcs, ami egy főre vetítve havi nettó 1500 forintos átlagos jövedelememelkedésben jelentkezik” – mondta Tóth Tamás, az Opten ügyvezetője.
Kevesen vagyunk, nem bírjuk tovább, ezt mondták a fekete ruhás ápolótüntetés résztvevői. Több százan gyűltek össze, főleg kórházi ápolók a Normafánál, és vonultak a köztársasági elnöki rezidencia elé, mindannyian feketében voltak. A fekete ruhás akciót egy ápolónő kezdte nemrég, így ment be dolgozni, hogy tiltakozzon a megalázóan alacsony bérek és a rengeteg túlóra miatt, pár nap alatt pedig már több száz ápoló vett fel fekete ruhát a kórházban, hiába tiltották meg több helyen a kórházvezetők.
Mintha csak kirándulók lennének, úgy lepik el szombaton a Normafa rétjét a gyászruhába bújt nők, férfiak. A köztársasági elnökhöz készülnek, hogy együtt megmondják neki: nem fog menni. Már nem bírják tovább a 12 órás műszakot, elegük van abból, hogy munkájukért az éhenhaláshoz se elég fizetséget kapnak. Azt is szeretnék az elnöknek elmondani, hogy az egészségügy már „nem összeomlóban van, hanem összeomlott”.
Nem javult tovább a munkaügyi helyzet márciusban
Márciusban 462 ezer álláskereső szerepelt a Nemzeti Foglalkoztatási Szolgálat (NFSZ) nyilvántartásában, több mint egy hónappal, illetve egy évvel korábban – adta hírül az NFSZ.
Magyar munkások miatt zárta le az osztrák-magyar határt az FPÖ
Jelképesen lezárta a határt a burgenlandi Féltorony (Halbturn) községnél a szélsőjobboldali Osztrák Szabadságpárt (FPÖ) pénteken este.
Csapdába estek a magyar hivatásosok
Az Alkotmánybírósághoz, s ha szükséges nemzetközi jogi fórumokhoz is fordulnak az érintett érdekképviseletek, ha Áder János aláírja a szolgálati törvény módosítását, amely egyebek között betiltja a szakszervezetek működését a polgári titkosszolgálatoknál. Persze nem ez az egyetlen passzusa a törvénynek, amelyet az érdekképviseletek támadnak.
Pintér lakhatási támogatást ígért a rendvédelmiseknek
Lakhatási támogatást is kaphatnak a rendvédelmi dolgozók a júliustól induló többlépcsős béremelés-sorozat mellett – számolt be az M1 Híradója szombaton.
A tudósítás szerint Pintér Sándor belügyminiszter a Híradónak azt mondta, hogy a tervek szerint hamarosan ingyen, tehát kamatmentes lakáshitelhez juthatnak a rendvédelmisek. Már dolgoznak a részleteken.
A német tulajdonosi hátterű Pannon Lapok Társasága (PLT) négy megyei napilapjától és online portáljaitól az elmúlt két évben mintegy két tucat újságírót és fotóriportert bocsátottak el. A jelenleg is tartó leépítés érintettjei közül sokan nem fogadták el a bércsökkentést, és perre mentek.
A keményen dolgozó kisemberek meghekkelték a vasárnapi boltzárat
Bármennyire is elszántnak mutatkozott eddig a kormány a vasárnapi boltzár ügyében, minden jel szerint most először meghátrál. Jóval hamarabb változtatnak ugyanis a szabályokon, mint tervezték. A boltok hajnalban is nyitva lehetnek, a kezdést a munkába sietők örömére 6 óráról fél 5-re előrehozzák, de a rendszeren emellett is több rést ütöttek már a különböző érdekcsoportok.
Ha Németország a területén áthaladó külföldi kamionosok számára előírták a német minimális órabért, nem kellene-e ugyanazt a minimálbért megadni a Kelet-Európában működő német tulajdonú gyárak alkalmazottainak is? – tette fel a kérdést Karmos Gábor , a Magyar Közúti Fuvarozók Egyesületének főtitkára arra utalva, hogy az egyik ország nem szabhatja meg a másikban alkalmazott bérszintet.
Magyarországon munkaszüneti nap január 1., március 15., húsvéthétfő, május 1., pünkösdhétfő, augusztus 20., október 23., november 1. és december 25-26. Erről a Munka törvénykönyve (Mt.) rendelkezik.
Eltűnt a vállalat, a munkavállalók nem mehetnek dolgozni
Nem üzemel az Agulhas-Solar (A. Solar) Kft. a volt Papírgyár területén álló AC-DC Logisztikai Parkban. A szolnoki napelemgyár állítólag tavaly november óta nem fizeti közüzemi és bérleti számláit sem.
Orbán: Jön az újabb nemzeti konzultáció és a teljes foglalkoztatottság
Orbán Viktor szerint Európának nincs szüksége bevándorlókra, napokon belül nemzeti konzultáció indul a témában. A cél itthon továbbra is a teljes foglalkoztatottság, a miniszterelnök szerint vannak városaink, ahol ez már meg is valósult. A “szakmabelieknek” látniuk kellett a pilótajátékot – azt még nem tudni, a tisztességesekre mekkora terhet ró a kártalanítás, de hosszú évek alatt visszakaphatják pénzüket.
A hét kérdése: Elháríthatatlan külső ok
A munkavállaló több éve munkaviszonyban áll munkáltatójával. Az időszakos orvosi vizsgálaton munkaköre további ellátásához az orvos nem adott engedélyt, alkalmatlannak nyilvánította. Az alkalmatlansághoz nem fűzött korlátokat, csak egyszerűen „alkalmatlan”. A munkavállaló nem keresőképtelen.  A munkáltató más munkakört nem ajánlott fel, írásban közölte, hogy menjen haza, bért nem fizet.
Egyre több a diákmunka, egyre kevesebb a munkát vállaló fiatal
Egyre kevesebb fiatal vállal diákmunkát – köszönhetően az oktatás jelentős átalakulásának – pedig munka az bőven lenne. A munkát vállaló diákok legkevesebb 604 forintos bruttó órabérért dolgozhatnak, de nem ritka az 1000-1500 forintos óradíj sem – igaz ez már szaktudást igényel.
„Több értelmet a tüntetésnek!” – Még egy béna demonstráció
Újabb tüntetés fulladt kudarcba, ideje lenne tehát mérlegelni egy-egy demonstráció szükségességét, fontosságát, és nem „elhasználni” a véleménynyilvánítás legerősebb eszközét.
Súlyosan demagógra sikerült a nemzeti konzultáció 12 kérdése
Kikerültek a kormany.hu-ra a bevándorlásügyi nemzeti konzultáció kérdései, és mondhatni, a kormány nem bíz túl sokat a véletlenre. Vigyázat, súlyosan demagóg kontent!
Népszabadság: Nyárig távozhat Vida Ildikó
Hivatalos megerősítés nincs, de a Népszabadság hétfői számában megjelent cikk is azt valószínűsíti, hogy Vida Ildikó távozik a NAV éléről. Már csak azért is, mert ő Simicska bizalmasa.
Beteg gyermekét ápolja? Így kaphat plusz táppénznapokat
Beteg gyermekük ápolása esetén speciális, gyermekápolási táppénz illeti meg a szülőket. Cikkünkben összefoglaltuk a legfontosabb tudnivalókat.
Zugló beint a vasárnapi zárva tartásnak
A képviselő-testület április 23-ai ülésén úgy határozott, hogy a zuglói piac nemcsak pénteken és szombaton, hanem vasárnap is működhet a jövőben.
Egy hónapja vannak zárva vasárnap: megszólaltak a boltok
Egy hónapja, március 22-én volt az első olyan vasárnap, amikor zárva tartottak a magyar boltok (pontosabban a boltok túlnyomó többsége). Az elmúlt hetek érdekes tapasztalata, hogy pénteken és szombaton látványosan sokan indulnak bevásárolni: megkérdeztük az üzletláncokat, hogy értékelik a március vége óta eltelt időszakot.
Újabb boltokat zárna be vasárnap a Fidesz
Az Országgyűlés hétfőn tárgyal az előterjesztésről, ami a világörökségi területekre is kiterjeszti a kötelező vasárnapi zárva tartást.
Nem zárják be a gyakorló iskolákat
Semmilyen döntés nem születik a gyakorló iskolák átvételéről az egyetemek és az iskolák véleményének figyelembe vétele nélkül – jelentette ki az Emberi Erőforrások Minisztériuma felsőoktatásért felelős államtitkára szombaton a köztelevízióban.
Káoszba taszítja a balatoni pihenést a vasárnapi zárva tartás
A kisvállalkozók panaszai miatt fordult a kormányhoz a Balatoni Szövetség, amely attól tart, hogy a turistaszezonban a vasárnapi zárva tartás miatt ellátási problémák lesznek. A boltosok a bevételeik visszaesésétől tartanak, elbocsátásokkal, a helyi adóbevételek zsugorodásával „riogatják” a polgármestereket. A hvg.hu úgy tudja, a kormány újabb változásokat tervez a törvényben, de arra nem kaptunk választ, hogy kapnak-e mentességet a balatoniak.
Elérhető a 250 ezres osztrák minimálnyugdíj?
Ausztriában több mint 250 ezer forint a minimális nyugdíj, míg nálunk ez mindössze 28.500 forint. Elképesztő különbség, pláne úgy hogy egy szomszédos országról van szó. Nekünk sem kell azonban csüggednünk, hiszen itthonról is elérhető ekkora nyugdíj, mindössze tennünk kell érte.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.